
8 DR.30.8.2006 

 

 

Datuk Hajah Rohani binti Haji Abdul Karim: Terima kasih Yang 
Berhormat. Sebenarnya menurut kajian, seperti yang saya katakan tadi, memang 
potensinya begitu besar tetapi pengusaha atau pengilang, setakat ini kita hanya 
ada dalam senarai kita, 146 sahaja pengilang yang mengusahakan di dalam 
industri herba ini. Jadi, untuk kita betul-betul menjuruskan kepada industri ini 
berkembang dengan begitu besar lagi, kita harus memperkemaskan dari segi 
keperluan pengilang, barulah kita akan menggalakkan supaya petani-petani boleh 
menanam secara mungkin contract farming.   

Jadi di dalam senarai yang ada pada saya, setakat ini yang ada total 
hectare age, dengan izin, hanya 1,500 hektar sahaja yang ditanam dengan herba 
untuk memenuhi keperluan hanya 146 pengilang yang mengguna 35 jenis herba.  
Daripada 1500 hektar ini, petani kecil 774 iaitu hanya 50%. Selepas itu kita ada 
juga estet-estet yang menanam herba ini iaitu KESEDAR, Golden Hope, United 
Plantation, Nasuha Enterprise, Pandan Intan dan Rohini Sdn. Bhd. Jadi, 
masalahnya kita pertama, mesti memastikan bahawa pengilang ini memerlukan 
bahan ini secara tetap. Sebab kita tidak mahu nanti kita mempromosikan agar 
penanamannya secara besar-besaran, tetapi keperluan nanti ada masalah.  Jadi, 
sebab itulah buat masa ini dari segi kajian dan sebagainya, 65% bahan raw 
materials, dengan izin, adalah diimport dan insya-Allah kita hendak menurunkan 
peratusan ini supaya kita hendak menggalakkan lebih banyak lagi secara besar-
besaran atau secara estet dengan tanaman herba, insya-Allah. 
 
5. Tuan Mohd. Daud bin Haji Tarihep [Kuala Selangor] minta Menteri 
Kerja Raya menyatakan status dan butiran pembinaan lebuh raya berikut dalam 
Rancangan Malaysia Kesembilan (RMK-9): 

(a) Lebuh Raya Pantai  (Coastal Highway); dan 

(b) Lebuh Raya Templer Park-Assam Jawa. 

Timbalan Menteri Kerja Raya [Dato’ Ir. Mohd. Zin bin Mohamed]:  
Waalaikumusalam.  Untuk makluman Tuan Yang di-Pertua, untuk makluman Ahli 
Yang Berhormat, status pembinaan lebuh raya Pantai Barat masih belum 
dimulakan pada masa ini.  Rundingan Perjanjian Konsesi telah dimuktamadkan 
dan sedang menunggu kelulusan Menteri di Jabatan Perdana Menteri di peringkat 
Unit Perancang ekonomi, Jabatan Perdana Menteri.   

Manakala Lebuh Raya Templer Park-Assam Jawa pula, Perjanjian 
Konsesi bagi lebuh raya ini telah ditandatangani pada 10 November 1997. Walau 
bagaimanapun akibat kegawatan ekonomi, projek tersebut masih belum dimulakan 
pembinaannya.  Kerajaan telah memutuskan supaya perjanjian konsesi tambahan 
ditandatangani oleh sebab tarikh kuat kuasa perjanjian telah luput.  Ketika ini draf 
akhir perjanjian konsesi tambahan sedang disemak oleh pihak Unit Perancang 
Ekonomi, Jabatan Perdana Menteri.   

Tuan Mohd. Daud bin Haji Tarihep [Kuala Selangor]: Terima kasih 
Tuan Yang di-Pertua, rakyat Kuala Selangor ingin mengucapkan terima kasih 
kepada kerajaan yang akan membina kedua-dua lebuh raya berkenaan. Semoga 
ia akan menjadi pemangkin pembangunan dan mempercepatkan pencapaian 
matlamat Kuala Selangor maju tahun 2015. Soalan saya yang pertama, dengan 
pembinaan Lebuh Raya Pantai, bermakna sebuah lagi jambatan akan dibina 
merentasi Sungai Selangor. Bilakah juga jambatan berkenaan juga akan dibina 
dan juga jumlah kosnya?   



Datuk Hajah Rohani binti Haji Abdul Karim: Terima kasih Yang Berhormat. Sebenarnya menurut kajian, seperti yang saya katakan tadi, memang potensinya begitu besar tetapi pengusaha atau pengilang, setakat ini kita hanya ada dalam senarai kita, 146 sahaja pengilang yang mengusahakan di dalam industri herba ini. Jadi, untuk kita betul-betul menjuruskan kepada industri ini berkembang dengan begitu besar lagi, kita harus memperkemaskan dari segi keperluan pengilang, barulah kita akan menggalakkan supaya petani-petani boleh menanam secara mungkin contract farming. Jadi di dalam senarai yang ada pada saya, setakat ini yang ada total hectare age, dengan izin, hanya 1,500 hektar sahaja yang ditanam dengan herba untuk memenuhi keperluan hanya 146 pengilang yang mengguna 35 jenis herba. Daripada 1500 hektar ini, petani kecil 774 iaitu hanya 50%. Selepas itu kita ada juga estet-estet yang menanam herba ini iaitu KESEDAR, Golden Hope, United Plantation, Nasuha Enterprise, Pandan Intan dan Rohini Sdn. Bhd. Jadi, masalahnya kita pertama, mesti memastikan bahawa pengilang ini memerlukan bahan ini secara tetap. Sebab kita tidak mahu nanti kita mempromosikan agar penanamannya secara besar-besaran, tetapi keperluan nanti ada masalah. Jadi, sebab itulah buat masa ini dari segi kajian dan sebagainya, 65% bahan raw materials, dengan izin, adalah diimport dan insya-Allah kita hendak menurunkan peratusan ini supaya kita hendak menggalakkan lebih banyak lagi secara besar- besaran atau secara estet dengan tanaman herba, insya-Allah. 5. Tuan Mohd. Daud bin Haji Tarihep [Kuala Selangor] minta Menteri Kerja Raya menyatakan status dan butiran pembinaan lebuh raya berikut dalam Rancangan Malaysia Kesembilan (RMK-9): (a) Lebuh Raya Pantai (Coastal Highway); dan (b) Lebuh Raya Templer Park-Assam Jawa. Timbalan Menteri Kerja Raya [Dato' Ir. Mohd. Zin bin Mohamed]: Waalaikumusalam. Untuk makluman Tuan Yang di-Pertua, untuk makluman Ahli Yang Berhormat, status pembinaan lebuh raya Pantai Barat masih belum dimulakan pada masa ini. Rundingan Perjanjian Konsesi telah dimuktamadkan dan sedang menunggu kelulusan Menteri di Jabatan Perdana Menteri di peringkat Unit Perancang ekonomi, Jabatan Perdana Menteri. Manakala Lebuh Raya Templer Park-Assam Jawa pula, Perjanjian Konsesi bagi lebuh raya ini telah ditandatangani pada 10 November 1997. Walau bagaimanapun akibat kegawatan ekonomi, projek tersebut masih belum dimulakan pembinaannya. Kerajaan telah memutuskan supaya perjanjian konsesi tambahan ditandatangani oleh sebab tarikh kuat kuasa perjanjian telah luput. Ketika ini draf akhir perjanjian konsesi tambahan sedang disemak oleh pihak Unit Perancang Ekonomi, Jabatan Perdana Menteri. Tuan Mohd. Daud bin Haji Tarihep [Kuala Selangor]: Terima kasih Tuan Yang di-Pertua, rakyat Kuala Selangor ingin mengucapkan terima kasih kepada kerajaan yang akan membina kedua-dua lebuh raya berkenaan. Semoga ia akan menjadi pemangkin pembangunan dan mempercepatkan pencapaian matlamat Kuala Selangor maju tahun 2015. Soalan saya yang pertama, dengan pembinaan Lebuh Raya Pantai, bermakna sebuah lagi jambatan akan dibina merentasi Sungai Selangor. Bilakah juga jambatan berkenaan juga akan dibina dan juga jumlah kosnya?.